Venezuela

Venezuela teikâ Venezuela bolivariaanlâš täsiväldi (espanjakielân República Bolivariana de Venezuela) lii staatâ Maadâ-Amerikist. Ton uáivikaavpug lii Caracas. Eennâmtieđâ Venezuela vijđodâh lii 912 050 km², mast 30 000 km² lii čääci. Vijđoduv mield Venezuela lii maailm 34. stuárráámus staatâ. Sajadâh já rääjih Venezuela lii staatâ Maadâ-Amerik taavaakeččin. Ton ránnjástaatah láá nuorttân Guyana, mäddin Brasilia já uárjin Kolumbia. Venezuelast staatârääjih láá ohtsis 5 267 km. Kuhemus rääji lii rääji Kolumbiain, mii lii 2 341 km. Uánihumos rääji vist lii V km rääji Guyanain. Venezuela rájášuvá Karibiameerân. Merâriddo lii ohtsis 2 800 km. Morfologia Venezuela alemus saje lii Pico Bolívar čokke (4 978 m). Ton vyeligumos saje vist lii Karibiameerâ riddo (0 m). Šoŋŋâdâh Venezuela lii Slovenia maŋa nubbe eennâm, mii lii monâttâm puoh jieŋâduvâid 1700-lovo maŋa. Jieŋâduv miäruštâllâm lii epitärkki. Ohtâ tulkkum lii tot, ete ton vijđodâh kalga leđe paijeel 0,1 km². Juovlâmáánust 2023 Venezuela majemuu jieŋâduv La Corona vijđodâh lâi tuše 0,02 km², já suddâm jotkui nuuvt ennuv ete vyesimáánust 2024 ton vijđodâh ij lamaš innig paijeel 0,01 km². Škovlâlijd Lasetiäđuh Venezuelast láá sijđoost 85 (pittá 15. Läättinlâš Amerik enâmeh láá ovdáneijee-enâmeh) oppâkirjeest ŠE Amerik. Fáádást eres soojijn Wikimedia Commonsist láá koveh teikkâ eres tiätuvuárháh fáádást Venezuela. Käldeeh